拉涅里馬兹利

拉涅里馬兹利係巴西律師同政治人，巴西聖保羅州嘅卡孔德出世。佢喺1958至1965年係巴西眾議院議長。

佢先後兩次擔任總統。第一次係1961年，由於總統真尼奧夸德羅斯突然喺8月25號請辭，嗰時副總統祖奧高拉特喺中華人民共和國進行國事訪問，所以由佢代任總統兩星期至9月7號。而第二次就係喺1964年，做咗總統兩年半嘅高拉特4月1號喺軍事政變中被推翻，所以由佢再次出任總統，但短短十三日後被迫將權力移交畀軍政府，做返下議院議長，巴西軍事獨裁時期正式開始。1975年喺鄉下病逝。

巴西政治人
巴西總統
聖保羅州人